नगर निगम थोकबंद तबादले 30 अफसर इधर से उधर
इंफ्रास्ट्रक्चर रिपोर्टर | भोपाल
नगर निगम कमिश्नर तेजस्वी एस नायक ने सोमवार को एक बार फिर थोक में तबादले किए हैं। उपायुक्त, जोनल अधिकारी, स्वच्छता प्रभारी, सहायक यंत्री और उपयंत्री समेत 30 अफसरों की फिर से पदस्थापना की है। तीन-चार जोनों को मिलाकर उपायुक्त पद की व्यवस्था में महज तीन महीने में बदलाव कर दिया है। उपायुक्त सुधा भार्गव जोन छह व सात, प्रदीप वर्मा को 1,2,3 और 4, आरपी मिश्रा को जोन 18 व 19, हरीश गुप्ता को 10,11,12 व 17, हर्षित तिवारी को जोन 13,14,15 व 16 और विनोद कुमार शुक्ला को 5, 8 और 9 का प्रभार सौंपा गया है।
कमिश्नर ने मिनी बस को पकड़ा : नायक ने सोमवार को एयरपोर्ट के पास तेज रफ्तार से चल रही मिनी बस को रोककर गांधी नगर पुलिस के हवाले किया। मिनी बस यहां अवैध रूप से संचालित की जा रही थी और इसकी फिटनेस भी नहीं थी।
hin_Deva bho_Deva hin_Deva hin_Deva